9.  การจัดการ

9.1 การจัดการ

โครงสร้างการจัดการของธนาคารประกอบด้วยคณะกรรมการธนาคาร คณะกรรมการบริหาร
คณะกรรมการตรวจสอบ คณะกรรมการสรรหาและกำหนดค่าตอบแทน
คณะกรรมการบริหารความเสี่ยง และคณะกรรมการบริหารสินทรัพย์และหนี้สิน ตามรายละเอียดดังนี้

  9.1.1 คณะกรรมการธนาคาร

  อำนาจหน้าที่ของคณะกรรมการธนาคาร

1.  แต่งตั้งและถอดถอนพนักงานของธนาคาร อำนาจเช่นว่านี้
    คณะกรรมการธนาคารจะมอบหมายให้กรรมการคนใดคนหนึ่ง
    หรือหลายคนของธนาคารกระทำการแทนก็ได้

2.  กำหนดจ่ายเงินบำเหน็จรางวัลแก่พนักงาน
    หรือลูกจ้างของธนาคารหรือบุคคลใดที่ทำกิจการให้กับธนาคาร
    โดยจะเป็นผู้ทำการประจำหรือไม่ประจำก็ได้

3.  กำหนดเงินปันผลระหว่างกาลให้แก่ผู้ถือหุ้น

4.  ปฏิบัติการให้เป็นไปตามกฎหมาย วัตถุประสงค์ ข้อบังคับ และมติของที่ประชุม ผู้ถือหุ้น

  ในการปฏิบัติงานตามอำนาจหน้าที่ คณะกรรมการธนาคารอาจมอบหมายให้กรรมการคนใดคนหนึ่ง
  หรือหลายคน หรือบุคคลอื่นไปปฏิบัติอย่างใดอย่างหนึ่งแทนคณะกรรมการธนาคารก็ได้

  9.1.2 คณะกรรมการบริหาร

อำนาจหน้าที่ของคณะกรรมการบริหาร ได้กล่าวไว้ในหัวข้อ 9.4 การกำกับดูแลกิจการ -
รายงานการปฏิบัติตามหลักการการกำกับดูแลกิจการที่ดี

  9.1.3 คณะกรรมการตรวจสอบ

อำนาจหน้าที่ของคณะกรรมการตรวจสอบ ได้กล่าวไว้ในหัวข้อ 9.4 การกำกับดูแลกิจการ -
รายงานการปฏิบัติตามหลักการการกำกับดูแลกิจการที่ดี

  9.1.4 คณะกรรมการสรรหาและกำหนดค่าตอบแทน

อำนาจหน้าที่ของคณะกรรมการสรรหาและกำหนดค่าตอบแทน ได้กล่าวไว้ในหัวข้อ 9.4
การกำกับดูแลกิจการ - รายงานการปฏิบัติตามหลักการการกำกับดูแลกิจการที่ดี

  9.1.5 คณะกรรมการบริหารความเสี่ยง

อำนาจหน้าที่ของคณะกรรมการบริหารความเสี่ยง ได้กล่าวไว้ในหัวข้อ 9.4 การกำกับดูแลกิจการ -
รายงานการปฏิบัติตามหลักการการกำกับดูแลกิจการที่ดี

6.  คณะกรรมการบริหารสินทรัพย์และหนี้สิน

  อำนาจหน้าที่ของคณะกรรมการบริหารสินทรัพย์และหนี้สิน

1.  กำหนดนโยบายและแนวทางการบริหารความเสี่ยงด้านสภาพคล่อง และความเสี่ยงด้านตลาด
    รวมถึงการทบทวนและพิจารณาปรับเปลี่ยนให้เหมาะสมกับภาวะการณ์และ
    สอดคล้องกับเป้าหมายตามแผนธุรกิจของธนาคาร
    โดยนำเสนอต่อคณะกรรมการบริหารเพื่อขออนุมัติ

2.  กำหนดการควบคุมความเสี่ยงด้วย Risk Limits ต่าง ๆ
    โดยนำเสนอต่อคณะกรรมการบริหารเพื่อขออนุมัติ

3.  พิจารณาอนุมัติมาตรการในการบริหารสินทรัพย์และหนี้สินของหน่วยงานธุรกิจ
    ที่ใช้ในการบริหารจัดการความเสี่ยงด้านสภาพคล่อง และความเสี่ยงด้านตลาด
    ให้อยู่ในระดับที่เหมาะสม สอดคล้องกับนโยบายและ Risk Limits ที่กำหนด

  4. พิจารณาและอนุมัติความเสี่ยงด้านสภาพคล่อง และความเสี่ยงด้านตลาดของผลิตภัณฑ์
  ที่ออกใหม่

6.  ประธานกรรมการบริหาร

ประธานกรรมการบริหารมีอำนาจหน้าที่ตามที่ได้รับมอบหมายจากคณะกรรมการบริหาร ดังนี้

1. พิจารณาอนุมัติสินเชื่อประเภทต่าง ๆ แก่ลูกค้าของธนาคารภายใต้เงื่อนไขที่กำหนด

2. พิจารณาอนุมัติในเรื่องดังต่อไปนี้

  2.1. การดำเนินการใด ๆ อันเกี่ยวกับการบริหารงานของธนาคาร เพื่อให้เป็นไปตามเป้าหมาย
  นโยบาย และแผนการดำเนินธุรกิจที่คณะกรรมการธนาคารกำหนด (ซึ่งรวมถึงการกำหนดแนวทาง
  และวิธีปฏิบัติงานของธนาคาร)

  2.2. การจัดรับ แต่งตั้ง โยกย้าย เลื่อนชั้น ถอดถอน และการลาออกของพนักงาน

  2.3. การซื้อหรือขายทรัพย์สิน การก่อสร้าง ซ่อมแซม ปรับปรุงอาคารหรือสิ่งปลูกสร้าง
  การซื้อหรือขายหลักทรัพย์ประเภทต่าง ๆ ในตลาดหลักทรัพย์ทั้งในประเทศและต่างประเทศ
  ทั้งประเภทหุ้น และตราสารหนี้ หรือตราสารการเงินอื่น ๆ รวมถึงการซื้อหรือขายตราสารหนี้
  หรือตราสารการเงินที่ออกโดยหน่วยงานราชการ องค์การของรัฐหรือรัฐวิสาหกิจ โดย
  ตราสารต่าง ๆ ให้อยู่ในมูลค่าตามที่ทางการให้เปิดเผย ทั้งนี้ ในมูลค่าไม่เกินกว่าที่กำหนด

  2.4. การเช่าอสังหาริมทรัพย์ที่มีระยะเวลาการเช่าไม่เกิน 10 ปี

  2.5. การให้เช่าทรัพย์สินที่มีระยะเวลาการให้เช่าไม่เกิน 10 ปี

  2.6. การบริจาคเงินเพื่อการกุศล ไม่เกินรายละ 1 ล้านบาท

  3. พิจารณาและ/หรืออนุมัติ หรือสั่งการในกิจการหรือการดำเนินงานต่าง ๆ ของธนาคาร
  ซึ่งเป็นการประกอบธุรกิจปกติหรือเกี่ยวเนื่องกับการประกอบธุรกิจปกติของธนาคารได้
  แม้ว่าจะมิได้

  ระบุไว้ข้างต้น
  เท่าที่ไม่ขัดหรือแย้งกับขอบเขตอำนาจหน้าที่ของประธานกรรมการบริหารที่กล่าวข้างต้น

  ทั้งนี้ อำนาจหน้าที่ของประธานกรรมการบริหาร จะต้องเป็นไปตามกฎหมาย
  และข้อบังคับของธนาคาร
  ซึ่งรวมถึงกฎหมายที่เกี่ยวข้องกับการทำรายการที่อาจมีความขัดแย้งกันทางผลประโยชน์ เช่น
  ประกาศตลาดหลักทรัพย์แห่งประเทศไทย เรื่อง หลักเกณฑ์ วิธีการ
  และการเปิดเผยรายการที่เกี่ยวโยงกันของบริษัทจดทะเบียน ประกาศธนาคารแห่งประเทศไทย
  เรื่อง การให้สินเชื่อแก่หรือลงทุนในกิจการที่มีผลประโยชน์เกี่ยวข้อง
  และการให้สินเชื่อแก่ผู้ถือหุ้นของธนาคารพาณิชย์ หรือประกาศธนาคารแห่งประเทศไทย เรื่อง
  การขายหรือให้สังหาริมทรัพย์แก่กรรมการ เป็นต้น

  9.1.8 ผู้บริหาร

ผู้บริหารระดับสูงของธนาคาร มีดังนี้

+--------------------+-----------+------------------------------------+
| 1.  นายโฆสิต        | ปั้นเปี่ยมรัษฎ์ | ประธานกรรมการบริหาร                 |
+--------------------+-----------+------------------------------------+
| 2.  นายชาติศิริ       | โสภณพนิช   | กรรมการผู้จัดการใหญ่                   |
+--------------------+-----------+------------------------------------+
| 3.  นายเดชา        | ตุลานันท์    | กรรมการรองผู้จัดการใหญ่                |
+--------------------+-----------+------------------------------------+
| 4.  นายธรรมนูญ      | เลากัยกุล   | กรรมการรองผู้จัดการใหญ่                |
+--------------------+-----------+------------------------------------+
| 5.  นายธีระ         | อภัยวงศ์    | กรรมการรองผู้จัดการใหญ่                |
+--------------------+-----------+------------------------------------+
| 6.  นายประสงค์      | อุทัยแสงชัย  | กรรมการรองผู้จัดการใหญ่                |
+--------------------+-----------+------------------------------------+
| 7.  นายสุวรรณ       | แทนสถิตย์   | รองผู้จัดการใหญ่                       |
+--------------------+-----------+------------------------------------+
| 8.  นายชาญศักดิ์      | เฟื่องฟู     | รองผู้จัดการใหญ่                       |
+--------------------+-----------+------------------------------------+

ผู้บริหารซึ่งไม่รวมกรรมการ โดยระดับตั้งแต่รองผู้จัดการใหญ่ขึ้นไป
และผู้บริหารของสายการบัญชีและการเงิน
ตามความหมายในประกาศคณะกรรมการกำกับหลักทรัพย์และตลาดหลักทรัพย์ที่ กจ.44/2543 เรื่อง
การยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ประกาศ ณ วันที่ 15
ตุลาคม 2543 มีดังนี้

+--------------------+-----------+------------------------------------+
| 1.  นายโฆสิต        | ปั้นเปี่ยมรัษฎ์ | ประธานกรรมการบริหาร                 |
+--------------------+-----------+------------------------------------+
| 2.  นายชาติศิริ       | โสภณพนิช   | กรรมการผู้จัดการใหญ่                   |
+--------------------+-----------+------------------------------------+
| 3.  นายเดชา        | ตุลานันท์    | กรรมการรองผู้จัดการใหญ่                |
+--------------------+-----------+------------------------------------+
| 4.  นายธรรมนูญ      | เลากัยกุล   | กรรมการรองผู้จัดการใหญ่                |
+--------------------+-----------+------------------------------------+
| 5.  นายธีระ         | อภัยวงศ์    | กรรมการรองผู้จัดการใหญ่                |
+--------------------+-----------+------------------------------------+
| 6.  นายประสงค์      | อุทัยแสงชัย  | กรรมการรองผู้จัดการใหญ่                |
+--------------------+-----------+------------------------------------+
| 7.  นายสุวรรณ       | แทนสถิตย์   | รองผู้จัดการใหญ่                       |
+--------------------+-----------+------------------------------------+
| 8.  นายชาญศักดิ์      | เฟื่องฟู     | รองผู้จัดการใหญ่                       |
+--------------------+-----------+------------------------------------+
| 9.  นางกุลธิดา       | ศิวยาธร    | ผู้จัดการสายการบัญชีและการเงิน           |
+--------------------+-----------+------------------------------------+
| 10. นางสาวเบญจพร   | ไพรสุวรรณา | ผู้จัดการฝ่ายบัญชีการเงิน                 |
+--------------------+-----------+------------------------------------+
| 11. นายนริศ         | จิระคุณ     | ผู้จัดการฝ่ายบัญชีบริหาร                  |
+--------------------+-----------+------------------------------------+
| 12. นางสาวจิรายุ     | คุ้มปีติ      | เจ้าหน้าที่ระดับผู้จัดการฝ่าย               |
|                    |           | สายการบัญชีและการเงิน                 |
+--------------------+-----------+------------------------------------+
| 13. นางวรลักษณ์      | บัณฑุวงศ์    | เจ้าหน้าที่ระดับผู้จัดการฝ่าย               |
|                    |           | สายการบัญชีและการเงิน                 |
+--------------------+-----------+------------------------------------+

  9.1.9 เลขานุการคณะกรรมการธนาคาร

  เลขานุการคณะกรรมการธนาคาร : นายอภิชาต รมยะรูป
  ได้รับการแต่งตั้งตามมติคณะกรรมการธนาคาร เมื่อวันที่ 31 ม.ค. 2548

รายชื่อและประเภทของกรรมการ ดังต่อไปนี้

[TABLE]

* นายสิงห์ ตังทัตสวัสดิ์ ได้รับการแต่งตั้งเป็นประธานกรรมการบริหารความเสี่ยง เมื่อวันที่ 23
สิงหาคม 2548

คณะกรรมการและเจ้าหน้าที่บริหารของธนาคาร ไม่มีประวัติการทำผิดกฎหมายในระยะ 10
ปีที่ผ่านมา

9.2 การสรรหากรรมการและผู้บริหาร

การคัดเลือกบุคคลที่จะมาดำรงตำแหน่งเป็นกรรมการธนาคารรวมถึงกรรมการอิสระซึ่งจะต้องมีคุณสมบัติตามหลักเกณฑ์ของธนาคารเป็นไปตามแนวทางในการแต่งตั้งกรรมการตามข้อบังคับของธนาคาร
โดยคณะกรรมการสรรหาและกำหนดค่าตอบแทนเป็นผู้พิจารณาและนำเสนอรายชื่อต่อคณะกรรมการธนาคารเพื่อพิจารณากลั่นกรองบุคคลนั้น
ๆ ก่อนนำเสนอให้ที่ประชุมผู้ถือหุ้นพิจารณาเลือกตั้ง

สำหรับการแต่งตั้งผู้บริหารเฉพาะผู้บริหารระดับสูงตั้งแต่รองผู้จัดการใหญ่ขึ้นไป
ธนาคารกำหนดให้คณะกรรมการสรรหาและกำหนดค่าตอบแทนเป็นผู้คัดเลือกและเสนอชื่อบุคคลที่มีคุณสมบัติเหมาะสม
ให้คณะกรรมการธนาคารพิจารณาแต่งตั้งต่อไป ส่วนผู้บริหารอื่น
ข้อบังคับของธนาคารกำหนดให้คณะกรรมการธนาคารมีอำนาจแต่งตั้งและถอดถอนพนักงานของธนาคาร
อำนาจเช่นว่านี้ คณะกรรมการธนาคารจะมอบหมายให้กรรมการคนใดคนหนึ่ง
หรือหลายคนของบริษัทกระทำการแทนก็ได้
รวมทั้งให้มีอำนาจในการกำหนดจ่ายเงินบำเหน็จรางวัลแก่พนักงานหรือลูกจ้างของธนาคาร
หรือบุคคลใดที่ทำกิจการให้กับธนาคาร โดยจะเป็นผู้ทำการประจำหรือไม่ประจำก็ได้ ทั้งนี้
คณะกรรมการธนาคารอาจมอบหมายให้กรรมการคนใดคนหนึ่ง หรือหลายคน
หรือบุคคลอื่นเป็นผู้ดำเนินการแทนคณะกรรมการก็ได้

  9.2.1 องค์ประกอบของคณะกรรมการธนาคาร

คณะกรรมการธนาคารต้องมีจำนวนไม่น้อยกว่า 5 คน
โดยกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร
และกรรมการไม่น้อยกว่า 3 ใน 4 ของจำนวนกรรมการทั้งหมดต้องเป็นบุคคลผู้มีสัญชาติไทย

  9.2.2 การแต่งตั้งกรรมการธนาคาร

(1) ในการลงคะแนนเสียงเลือกตั้งกรรมการ ให้ถือปฏิบัติดังนี้

(ก) ผู้ถือหุ้นคนหนึ่งมีคะแนนเสียงเท่ากับ 1 หุ้นต่อ 1 เสียง

  (ข) การเลือกตั้งกรรมการ
  จะลงคะแนนเสียงเลือกตั้งเป็นรายบุคคลหรือเป็นคณะครั้งเดียวเต็มตามจำนวนกรรมการทั้งหมดที่จะต้องเลือกตั้งในคราวนั้นก็ได้
  ทั้งนี้ ตามแต่ที่ประชุมผู้ถือหุ้นจะเห็นสมควร
  โดยในการออกเสียงลงคะแนนไม่ว่าจะเป็นการเลือกตั้งเป็นรายบุคคลหรือเป็นคณะบุคคลแต่ละคนที่ผู้ถือหุ้นออกเสียงเลือกตั้ง
  จะได้รับคะแนนเสียงจากผู้ถือหุ้นตามจำนวนหุ้นที่ผู้ถือหุ้นนั้นมีอยู่ทั้งหมดตาม (ก)
  โดยผู้ถือหุ้นดังกล่าวจะแบ่งคะแนนเสียงให้แก่ผู้หนึ่งผู้ใดมากหรือน้อยเพียงใดไม่ได้

  (ค)
  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
  ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
  ให้ผู้เป็นประธานเป็นผู้ออกเสียงชี้ขาด

  (2) ในการประชุมผู้ถือหุ้นสามัญประจำปีทุกครั้ง ให้กรรมการจำนวน 1 ใน 3
  ของจำนวนกรรมการที่จะพึงมีออกจากตำแหน่ง ถ้าจำนวนกรรมการที่จะแบ่งออกให้ตรงเป็น 3
  ส่วนไม่ได้ ก็ให้ออกโดยจำนวนใกล้ที่สุดกับส่วน 1 ใน 3

  กรรมการซึ่งพ้นจากตำแหน่งจะเลือกเข้ารับตำแหน่งอีกก็ได้

  (3) นอกจากการพ้นจากตำแหน่งตามวาระแล้ว กรรมการจะพ้นจากตำแหน่งเมื่อ

  (ก) ตาย

  (ข) ลาออก

  (ค) ขาดคุณสมบัติ หรือมีลักษณะต้องห้ามตามกฎหมาย

  (ง) ที่ประชุมผู้ถือหุ้นลงมติให้ออกด้วยคะแนนเสียงไม่น้อยกว่า 3 ใน 4
  ของจำนวนผู้ถือหุ้นที่เข้าประชุมและมีสิทธิออกเสียง
  และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่เข้าประชุมและมีสิทธิออกเสียง

  (จ) ศาลมีคำสั่งให้ออก

  (4) ในกรณีที่ตำแหน่งกรรมการว่างลงเพราะเหตุอื่น นอกจากถึงคราวออกตามวาระ
  ให้คณะกรรมการธนาคารเลือกบุคคลใดบุคคลหนึ่งซึ่งมีคุณสมบัติและไม่มีลักษณะต้องห้ามตามกฎหมาย
  เข้าเป็นกรรมการแทนในการประชุมคณะกรรมการธนาคารคราวถัดไป
  เว้นแต่วาระของกรรมการที่ว่างลงจะเหลือน้อยกว่า 2 เดือน
  บุคคลซึ่งเข้าเป็นกรรมการแทนดังกล่าวจะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน
  มติของคณะกรรมการตามวรรคหนึ่ง ต้องประกอบด้วยคะแนนเสียงไม่น้อยกว่า 3 ใน 4
  ของจำนวนกรรมการที่ยังเหลืออยู่

9.3 ค่าตอบแทนกรรมการและผู้บริหาร

(1) ค่าตอบแทนของกรรมการธนาคาร ได้รับเป็นค่าตอบแทนในรูปของค่าพาหนะและค่าบำเหน็จ ปี
    2548 จำนวน 18 ราย รวมเป็นเงิน 57.88 ล้านบาท

(2) ค่าตอบแทนของกรรมการบริหารและผู้บริหารรวม 12 ราย
    ได้รับค่าตอบแทนในรูปของเงินเดือน โบนัส และเงินสมทบเข้ากองทุนสำรองเลี้ยงชีพ ปี 2548
    รวมเป็นเงิน 143.21 ล้านบาท

9.4 การกำกับดูแลกิจการ

รายงานการปฏิบัติตามหลักการการกำกับดูแลกิจการที่ดีประจำปี พ.ศ. 2548

(1) นโยบายเกี่ยวกับการกำกับดูแลกิจการ

ธนาคารตระหนักถึงความสำคัญของการกำกับดูแลกิจการที่ดี
ซึ่งเป็นปัจจัยหลักในการเสริมสร้างองค์กรให้มีประสิทธิภาพ
ธนาคารจึงมุ่งส่งเสริมให้การดำเนินกิจการของธนาคารเป็นไปตามหลักการการกำกับดูแลกิจการที่ดี
อันจะเป็นพื้นฐานของการเจริญเติบโตที่ยั่งยืน

ธนาคารได้จัดทำนโยบายการกำกับดูแลกิจการเป็นลายลักษณ์อักษรซึ่งได้รับความเห็นชอบจากคณะกรรมการธนาคารแล้ว
นโยบายการกำกับดูแลกิจการดังกล่าวครอบคลุมหลักการการกำกับดูแลกิจการที่ดี ได้แก่
สิทธิของผู้ถือหุ้นและสิทธิของผู้มีส่วนได้เสีย การเปิดเผยสารสนเทศ โครงสร้าง บทบาท
หน้าที่ความรับผิดชอบและความเป็นอิสระของคณะกรรมการธนาคาร
การควบคุมภายในและบริหารความเสี่ยง จรรยาบรรณและจริยธรรมธุรกิจ ทั้งนี้
ธนาคารได้เผยแพร่นโยบายดังกล่าวให้กรรมการ ผู้บริหารและพนักงาน ทราบและถือปฏิบัติ
อีกทั้งยังได้มีการมอบหมายให้ผู้บังคับบัญชาทุกระดับชั้นมีหน้าที่สอดส่องดูแลและส่งเสริมให้มีการปฏิบัติตามนโยบายที่กำหนด
รวมทั้งการปฏิบัติตนเป็นแบบอย่างที่ดี

ธนาคารได้จัดตั้งหน่วยงานกำกับดูแล เพื่อช่วยในการกำกับดูแลการปฏิบัติงานภายในธนาคาร
ให้เป็นไปอย่างถูกต้องตามกฎเกณฑ์ของทางการ

(2) สิทธิของผู้ถือหุ้น

ธนาคารเคารพสิทธิของผู้ถือหุ้น และปฏิบัติต่อผู้ถือหุ้นด้วยความเป็นธรรม
ธนาคารจัดส่งหนังสือเชิญประชุมผู้ถือหุ้นล่วงหน้าไม่น้อยกว่า 7 วันก่อนวันประชุม
และอำนวยความสะดวกในการเข้าร่วมประชุม ทั้งนี้ ผู้ถือหุ้นสามารถดูข้อมูลหนังสือเชิญประชุม
และข้อมูลประกอบวาระการประชุมผู้ถือหุ้นได้จากเว็บไซต์ของธนาคาร

ในการประชุมผู้ถือหุ้นทุกครั้ง
คณะกรรมการธนาคารเปิดโอกาสให้ผู้ถือหุ้นของธนาคารสามารถใช้สิทธิในการลงมติ
และแสดงความคิดเห็นหรือซักถามในการตัดสินใจเรื่องสำคัญต่าง ๆ นอกจากนี้
ธนาคารยังให้ความสำคัญกับการเปิดเผยข้อมูลข่าวสารที่ถูกต้องแก่ผู้ถือหุ้น
และมีการเปิดเผยข้อมูลข่าวสารที่มีสาระสำคัญอย่างสม่ำเสมอ

คณะกรรมการธนาคารตระหนักถึงความสำคัญของการเพิ่มมูลค่าหุ้นในระยะยาว
โดยการรักษาระดับฐานะการเงินให้มีความแข็งแกร่ง มีผลการดำเนินงานที่ดีอย่างต่อเนื่อง
และเสริมสร้างชื่อเสียงอันดีงามให้ดำรงไว้อย่างยั่งยืน ดังนั้น
ธนาคารจึงมุ่งมั่นที่จะดำเนินธุรกิจด้วยความระมัดระวังรอบคอบ
โดยจัดให้มีระบบการควบคุมภายในและการบริหารความเสี่ยงที่เพียงพอและเหมาะสมตามหลักการการกำกับดูแลกิจการที่ดี
นอกจากนี้ ธนาคารได้ปฏิบัติตามนโยบายการจ่ายเงินปันผลให้แก่ผู้ถือหุ้น
เมื่อฐานะการเงินและผลการดำเนินงานมีความแข็งแกร่งพอสมควรและเอื้ออำนวยให้สามารถดำเนินการได้

  (3) สิทธิของผู้มีส่วนได้เสียอื่น ๆ

 ธนาคารตระหนักถึงสิทธิของผู้มีส่วนได้เสียอื่น ๆ และปฏิบัติต่อผู้มีส่วนได้เสียนั้น ๆ ด้วยความเป็นธรรม โดยมีแนวทางดังนี้

ลูกค้า

ลูกค้าเป็นผู้มีอุปการคุณอย่างสูงต่อความสำเร็จและการเจริญเติบโตของธนาคาร
ธนาคารมุ่งมั่นที่จะตอบสนองความต้องการเพื่อสร้างความพึงพอใจให้แก่ลูกค้า
ด้วยผลิตภัณฑ์และบริการทางการเงินที่มีคุณภาพและได้มาตรฐาน
โดยมีสัมพันธภาพที่ดีกับลูกค้าเสมือนเป็นเพื่อนคู่คิด มิตรคู่บ้าน ดังนั้น
ธนาคารจึงได้พัฒนาระบบงานและนำเทคโนโลยีที่ทันสมัยมาใช้อย่างเหมาะสม
จัดให้มีบุคลากรที่มีความรู้ความชำนาญเป็นผู้ให้บริการ เพื่อให้มั่นใจว่าลูกค้าจะได้รับบริการที่ดีที่สุด
ขยายเครือข่ายสาขาและสำนักธุรกิจให้ครอบคลุมพื้นที่ทั่วประเทศอย่างต่อเนื่อง
ดูแลรักษาข้อมูลของลูกค้า ตลอดจนดูแลการรับข้อร้องเรียนและดำเนินการแก้ไขตามความเหมาะสม

พนักงาน

ธนาคารตระหนักถึงความสำคัญของพนักงานธนาคาร ซึ่งเป็นทรัพยากรที่มีค่ายิ่งของธนาคาร
ธนาคารจึงได้จัดให้มีระบบการรักษาความปลอดภัยที่ดี สนับสนุนการจัดสถานที่ทำงานให้เหมาะสม
และเอื้ออำนวยให้เกิดประสิทธิภาพและประสิทธิผลในการทำงาน
อีกทั้งจัดให้มีสวัสดิการในด้านการรักษาพยาบาล กองทุนสำรองเลี้ยงชีพ
และเงินสงเคราะห์บุตรของพนักงาน นอกจากนั้น พนักงานจะได้รับการปฐมนิเทศ
และการพัฒนาความรู้ความสามารถ
โดยธนาคารได้จัดให้มีงบประมาณสำหรับการฝึกอบรมภายในและภายนอกในแขนงต่าง ๆ
ตลอดปีมากกว่า 100 หลักสูตร ซึ่งจะช่วยเสริมสร้างความรู้ ความสามารถ ทักษะการปฏิบัติงาน
ทักษะการบริหาร ตลอดจนทักษะทางเทคนิคอื่น ๆ
และธนาคารได้จัดให้มีทุนการศึกษาทั้งภายในประเทศและต่างประเทศแก่พนักงานด้วย

คู่ค้า

ธนาคารถือว่าคู่ค้าเป็นผู้ที่มีส่วนสนับสนุนการดำเนินธุรกิจของธนาคาร
ธนาคารจะปฏิบัติตามสัญญาที่มีต่อคู่ค้า

เจ้าหนี้

ธนาคารตระหนักถึงความสำคัญต่อภาระความรับผิดชอบตามข้อตกลงที่ได้ทำ
จึงถือเป็นภารกิจหลักในการปฏิบัติตามเงื่อนไขการกู้ยืมเงินและข้อตกลงตามที่มีต่อเจ้าหนี้และผู้ฝากเงิน

สังคม ชุมชนและสิ่งแวดล้อม

ธนาคารตระหนักและให้ความสำคัญกับการดำเนินภารกิจเพื่อประโยชน์ต่อสาธารณะ
ชุมชนและสังคมโดยรวม ตลอดจน การรักษาและอนุรักษ์สิ่งแวดล้อมเพื่อประโยชน์อันยั่งยืน
โดยให้การสนับสนุนกิจกรรมต่าง ๆ ที่เกื้อกูลชุมชนและสังคมไทยอย่างต่อเนื่องสม่ำเสมอ เช่น
การสนับสนุนและส่งเสริมในด้านการศึกษา กิจกรรมทางศาสนา กีฬา ศิลปวัฒนธรรมไทย
การประหยัดพลังงาน และการบำเพ็ญสาธารณประโยชน์อื่น ๆ เพื่อสร้างสรรค์สังคม เป็นต้น

ธนาคารมีนโยบายสนับสนุนการให้สินเชื่อแก่โครงการที่เป็นการประหยัดพลังงาน
โครงการเกษตรเพื่อสิ่งแวดล้อม ตลอดจนสนับสนุนกิจกรรมที่ส่งเสริมการรักษาและอนุรักษ์สิ่งแวดล้อม

ธนาคารเชื่อมั่นว่า การดำเนินการต่อผู้มีส่วนได้เสียตามแนวทางดังกล่าวข้างต้น
ย่อมจะช่วยเสริมสร้างมูลค่าขององค์กร สร้างงาน
และสรรค์สร้างองค์กรให้มีฐานะการเงินที่มั่นคงอย่างยั่งยืน โดยธนาคารได้เผยแพร่ภารกิจต่าง ๆ
ที่สำคัญไว้ในเว็บไซต์ของธนาคารด้วย

(4) การประชุมผู้ถือหุ้น

ในปี 2548 ธนาคารจัดให้มีการประชุมสามัญผู้ถือหุ้นในเดือนเมษายน
โดยมีกรรมการธนาคารเข้าร่วมประชุมทั้งสิ้น 16 ท่านจากทั้งหมด 18 ท่าน ซึ่งรวมถึง
ประธานกรรมการธนาคาร ประธานกรรมการบริหาร ประธานกรรมการตรวจสอบ
ประธานคณะกรรมการบริหารความเสี่ยง ประธานคณะกรรมการสรรหาและกำหนดค่าตอบแทน
และกรรมการผู้จัดการใหญ่

ในการประชุมผู้ถือหุ้น
ประธานในที่ประชุมได้เปิดโอกาสและให้เวลาแก่ผู้ถือหุ้นในการสอบถามและแสดงความเห็น
ตลอดจนข้อเสนอแนะต่าง ๆ อย่างเต็มที่

 (5) ภาวะผู้นำและวิสัยทัศน์

ธนาคารได้เจริญเติบโต และพัฒนาเคียงคู่กับเศรษฐกิจและสังคมไทยมาโดยตลอด 61 ปี
โดยมีปัจจัยแห่งความสำเร็จที่สำคัญ คือ ภาวะผู้นำและวิสัยทัศน์

คณะกรรมการธนาคารประกอบด้วยบุคคลที่มีความรู้ ทักษะและความเชี่ยวชาญที่หลากหลาย
และมีภาวะผู้นำซึ่งเป็นที่ยอมรับ
กรรมการธนาคารมีความเข้าใจในหน้าที่และความรับผิดชอบในฐานะกรรมการ ทั้งนี้
ธนาคารได้มีการชี้แจงข้อมูลทั่วไปให้แก่กรรมการที่ได้รับการแต่งตั้งเป็นกรรมการธนาคารครั้งแรก
และจัดให้มีคู่มือกรรมการธนาคาร
ตลอดจนสนับสนุนค่าใช้จ่ายสำหรับกรรมการธนาคารที่ประสงค์จะเข้ารับการอบรมหลักสูตรที่เป็นประโยชน์ในการปฏิบัติหน้าที่ในฐานะกรรมการธนาคาร

คณะกรรมการธนาคาร มีหน้าที่หลักในการกำหนดวิสัยทัศน์ นโยบาย
และแนวทางการประกอบธุรกิจของธนาคาร กำกับดูแลการปฏิบัติการให้เป็นไปตามกฎหมาย
วัตถุประสงค์ ข้อบังคับ และมติของที่ประชุมผู้ถือหุ้น

วิสัยทัศน์ ภารกิจ และคุณค่าหลักที่มุ่งหวังของธนาคาร คือ

  วิสัยทัศน์ (Vision)

มุ่งหมายที่จะเป็นธนาคารที่ให้บริการด้านการเงินที่มีคุณภาพ เพื่อตอบสนองความต้องการของลูกค้า
มีความพร้อมด้วยบุคลากรที่มีคุณภาพ มีเทคโนโลยีและระบบงานที่ทันสมัย คงไว้ซึ่งความเป็นสากล
ตลอดจนการเป็นธนาคารชั้นนำแห่งภูมิภาคเอเซีย

  ภารกิจ (Mission)

ภารกิจหลักของธนาคาร ประกอบด้วย ภารกิจด้านการเงิน ด้านการตลาดและลูกค้า
ด้านคุณภาพการปฏิบัติงาน และด้านศักยภาพขีดความสามารถ ดังนี้

  ด้านการเงิน

  - ให้ผลประกอบการทางการเงินมีความก้าวหน้าอย่างมีเสถียรภาพมั่นคง

  ด้านการตลาดและลูกค้า

  - เป็นผู้นำในธุรกิจ ด้านคุณภาพบริการที่เป็นเลิศ

  ด้านคุณภาพการปฏิบัติงาน

- มีกระบวนการปฏิบัติงานที่มีประสิทธิภาพ และมีวิธีการในการตรวจสอบคุณภาพ

  - มีมาตรฐานในการปฏิบัติงาน
  และสามารถนำข้อมูลจากกระบวนการปฏิบัติงานมาใช้ในการตัดสินใจสั่งการ

  ด้านศักยภาพขีดความสามารถ

  - ให้พนักงานมีศักยภาพพร้อมที่จะรองรับแนวทางการขยายธุรกิจของธนาคาร

  คุณค่าหลักที่มุ่งหวัง (Core Value)

คุณค่าหลักที่ทำให้ธนาคารเป็นธนาคารชั้นนำของประเทศมาอย่างต่อเนื่อง
เป็นสิ่งที่ทุกคนในธนาคารจะต้องร่วมรักษาไว้ โดยจะต้องคำนึงถึงและนำมาใช้ในทุกกรณี คือ
“ให้บริการทางการเงินที่สร้างความพึงพอใจแก่ลูกค้าตามแนวทาง เพื่อนคู่คิดที่เชื่อถือได้
มิตรคู่บ้านที่พึ่งพาได้” โดยมีปรัชญาการทำงาน ดังนี้

  - ให้บริการที่เป็นเลิศในทัศนะของลูกค้า

  - ปฏิบัติงานอย่างมีคุณภาพ

  - ปฏิบัติงานในลักษณะของผู้มีจรรยาบรรณ และเป็นมืออาชีพ

  - มุ่งมั่นที่จะร่วมมือกันทำงานเป็นทีมด้วยความเป็นน้ำหนึ่งใจเดียวกัน

  - ให้ความสำคัญในการพัฒนาพนักงาน

 (6) คณะกรรมการชุดย่อย

 ธนาคารได้จัดตั้งคณะกรรมการชุดย่อยเพื่อติดตามและกำกับดูแลการดำเนินงานของธนาคารอย่างใกล้ชิด และรายงานต่อคณะกรรมการธนาคารอย่างสม่ำเสมอ ซึ่งได้แก่ คณะกรรมการบริหาร คณะกรรมการตรวจสอบ คณะกรรมการสรรหาและกำหนดค่าตอบแทน คณะกรรมการบริหารความเสี่ยง และคณะกรรมการจัดการ

(ก) คณะกรรมการบริหาร 

วัตถุประสงค์

เพื่อปฏิบัติการตามอำนาจหน้าที่ที่ได้รับมอบหมายจากคณะกรรมการธนาคาร

องค์ประกอบและคุณสมบัติของคณะกรรมการบริหาร

คณะกรรมการบริหารประกอบด้วยกรรมการธนาคารที่ได้รับการแต่งตั้งให้ทำหน้าที่กรรมการบริหารรวม
10 ท่าน ทั้งนี้ เป็นกรรมการที่เป็นผู้บริหาร 6 ท่าน และเป็นกรรมการที่ไม่เป็นผู้บริหาร 4 ท่าน
ดังมีรายชื่อต่อไปนี้

1.  นายโฆสิต ปั้นเปี่ยมรัษฎ์ ประธานกรรมการบริหาร กรรมการที่เป็นผู้บริหาร

2.  นายปิติ สิทธิอำนวย รองประธานกรรมการบริหาร กรรมการที่ไม่เป็นผู้บริหาร

3.  นายชาติศิริ โสภณพนิช กรรมการบริหาร กรรมการที่เป็นผู้บริหาร

4.  นายชาญ โสภณพนิช กรรมการบริหาร กรรมการที่ไม่เป็นผู้บริหาร

5.  นายอมร จันทรสมบูรณ์ กรรมการบริหาร กรรมการที่ไม่เป็นผู้บริหาร

6.  นายเดชา ตุลานันท์ กรรมการบริหาร กรรมการที่เป็นผู้บริหาร

7.  นายธรรมนูญ เลากัยกุล กรรมการบริหาร กรรมการที่เป็นผู้บริหาร

8.  นายธีระ อภัยวงศ์ กรรมการบริหาร กรรมการที่เป็นผู้บริหาร

9.  นายประสงค์ อุทัยแสงชัย กรรมการบริหาร กรรมการที่เป็นผู้บริหาร

10. นายสิงห์ ตังทัตสวัสดิ์ กรรมการบริหาร กรรมการที่ไม่เป็นผู้บริหาร

    อำนาจหน้าที่ของคณะกรรมการบริหาร

1. ปฏิบัติการตามอำนาจหน้าที่ที่ได้รับมอบหมายจากคณะกรรมการธนาคาร
ซึ่งรวมถึงการพิจารณาอนุมัติการให้สินเชื่อ การปรับปรุงโครงสร้างหนี้
การลงทุนในหลักทรัพย์และอสังหาริมทรัพย์ ตลอดจนการดำเนินงานต่าง ๆ ของธนาคาร
อันเป็นการประกอบธุรกิจปกติหรือเกี่ยวเนื่องกับการประกอบธุรกิจปกติของธนาคาร

2. พิจารณาเรื่องต่าง ๆ
ซึ่งต้องได้รับการอนุมัติหรือความเห็นชอบจากคณะกรรมการธนาคารหรือที่ประชุมผู้ถือหุ้น
ตามกฎหมายหรือข้อบังคับของธนาคาร เช่น เป้าหมาย นโยบาย แผนการดำเนินธุรกิจในด้านต่าง ๆ
และการออกหลักทรัพย์ของธนาคาร เป็นต้น

การประชุมของคณะกรรมการบริหาร

คณะกรรมการบริหารกำหนดให้มีการประชุมร่วมกันเพื่อพิจารณาเรื่องต่าง ๆ
ตามที่ได้รับมอบหมายทุกสัปดาห์ โดยทั่วไปสัปดาห์ละ 2 ครั้ง โดยในปี 2548
คณะกรรมการบริหารมีการประชุมรวม 101 ครั้ง

การรายงานของคณะกรรมการบริหาร

  คณะกรรมการบริหารมีหน้าที่รายงานต่อคณะกรรมการธนาคาร

 (ข) คณะกรรมการตรวจสอบ

วัตถุประสงค์

เพื่อปฏิบัติหน้าที่ในการช่วยแบ่งเบาภารกิจของคณะกรรมการธนาคารเกี่ยวกับการสอบทานรายงานทางการเงิน
การควบคุมภายใน และการตรวจสอบภายใน
รวมทั้งการพิจารณาคัดเลือกและการประสานงานกับผู้สอบบัญชีของธนาคาร

องค์ประกอบและคุณสมบัติของคณะกรรมการตรวจสอบ

คณะกรรมการตรวจสอบ ประกอบด้วยกรรมการธนาคารจำนวน 3 ท่าน ทุกท่านเป็นกรรมการอิสระ
ซึ่งเป็นผู้ทรงคุณวุฒิจากหลายด้าน ได้แก่ ด้านการบัญชีและการเงิน ด้านกฎหมาย
และด้านการบริหารองค์กร ทั้งนี้
ประธานกรรมการตรวจสอบไม่ได้ปฏิบัติหน้าที่อื่นใดในคณะกรรมการชุดย่อยอื่นๆ

คณะกรรมการตรวจสอบ มีรายชื่อดังต่อไปนี้

1.  พลเรือเอก ประเจตน์ ศิริเดช ประธานกรรมการตรวจสอบ กรรมการอิสระ

2.  นายคนึง ฦาไชย กรรมการตรวจสอบ กรรมการอิสระ

3.  หม่อมเจ้ามงคลเฉลิม ยุคล กรรมการตรวจสอบ กรรมการอิสระ

    อำนาจหน้าที่ของคณะกรรมการตรวจสอบ

  1. สอบทานให้ธนาคารมีการรายงานทางการเงินอย่างถูกต้องและเปิดเผยอย่างเพียงพอ
  โดยการประสานงานกับผู้สอบบัญชีและผู้รับผิดชอบการจัดทำรายงานทางการเงิน

  2.
  สอบทานให้ธนาคารมีระบบการควบคุมภายในและการตรวจสอบภายในที่เหมาะสมและมีประสิทธิผล
  โดยสอบทานร่วมกับผู้สอบบัญชีและเจ้าหน้าที่ตรวจสอบ

  3. พิจารณา คัดเลือก เสนอแต่งตั้ง และเสนอค่าตอบแทนผู้สอบบัญชีของธนาคาร

  4.
  สอบทานการปฏิบัติของธนาคารให้เป็นไปตามข้อกำหนดและกฎหมายที่เกี่ยวข้องกับธุรกิจของธนาคาร

  5.
  พิจารณาการเปิดเผยข้อมูลของธนาคารในกรณีที่เกิดรายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

  6. เรียกเอกสาร ข้อมูล
  หรือเชิญฝ่ายจัดการและหน่วยงานที่เกี่ยวข้องของธนาคารมาให้คำชี้แจงในส่วนที่เกี่ยวข้องกับการปฏิบัติหน้าที่ของคณะกรรมการตรวจสอบ

  7.
  พิจารณาว่าจ้างผู้เชี่ยวชาญเฉพาะด้านมาให้คำปรึกษาตามที่คณะกรรมการตรวจสอบพิจารณาว่าเหมาะสม

  8. จัดทำรายงานการกำกับดูแลกิจการของคณะกรรมการตรวจสอบ
  โดยเปิดเผยไว้ในรายงานประจำปีของธนาคาร
  ซึ่งรายงานดังกล่าวต้องลงนามโดยประธานกรรมการตรวจสอบ

  9. ปฏิบัติการอื่นใดตามที่คณะกรรมการธนาคารมอบหมาย
  ด้วยความเห็นชอบของคณะกรรมการตรวจสอบ

  การประชุมของคณะกรรมการตรวจสอบ

คณะกรรมการตรวจสอบกำหนดให้มีการประชุมร่วมกันเพื่อพิจารณาเรื่องต่าง ๆ
ตามที่ได้รับมอบหมายอย่างน้อย 3 เดือนต่อครั้ง โดยในปี 2548
คณะกรรมการตรวจสอบมีการประชุมรวม 12 ครั้ง

  การรายงานของคณะกรรมการตรวจสอบ

คณะกรรมการตรวจสอบมีหน้าที่รายงานการดำเนินงานของคณะกรรมการตรวจสอบต่อคณะกรรมการธนาคาร
รวมทั้งจัดทำรายงานของคณะกรรมการตรวจสอบ เพื่อเปิดเผยไว้ในรายงานประจำปีของธนาคาร

(ค) คณะกรรมการสรรหาและกำหนดค่าตอบแทน

วัตถุประสงค์

เพื่อปฏิบัติหน้าที่ในการพิจารณาคัดเลือกและเสนอชื่อต่อคณะกรรมการธนาคารเพื่อแต่งตั้งเป็นกรรมการธนาคาร
กรรมการชุดย่อยต่าง ๆ และผู้บริหารระดับสูง ตลอดจนกำหนดค่าตอบแทนที่เหมาะสม

  องค์ประกอบและคุณสมบัติของคณะกรรมการสรรหาและกำหนดค่าตอบแทน

คณะกรรมการสรรหาและกำหนดค่าตอบแทน ประกอบด้วยกรรมการธนาคารจำนวน 3 ท่าน
โดยเป็นกรรมการอิสระ 1 ท่าน และเป็นกรรมการที่ไม่เป็นผู้บริหาร 2 ท่าน ทั้งนี้
ประธานกรรมการสรรหาและกำหนดค่าตอบแทนเป็นกรรมการอิสระ

คณะกรรมการสรรหาและกำหนดค่าตอบแทน มีรายชื่อดังต่อไปนี้

1.  นายโกวิทย์ โปษยานนท์ ประธานกรรมการสรรหาและกำหนดค่าตอบแทน กรรมการอิสระ

2.  นายสถาพร กวิตานนท์ กรรมการสรรหาและกำหนดค่าตอบแทน กรรมการที่ไม่เป็นผู้บริหาร

3.  นายอมร จันทรสมบูรณ์ กรรมการสรรหาและกำหนดค่าตอบแทน กรรมการที่ไม่เป็นผู้บริหาร

  อำนาจหน้าที่ของคณะกรรมการสรรหาและกำหนดค่าตอบแทน

  1. กำหนดนโยบายต่าง ๆ ดังนี้

  (1) นโยบาย หลักเกณฑ์ และวิธีการในการสรรหากรรมการ
  และผู้บริหารระดับสูงตั้งแต่รองผู้จัดการใหญ่ขึ้นไป

  (2) นโยบายการจ่ายค่าตอบแทนและผลประโยชน์อื่น
  รวมถึงจำนวนค่าตอบแทนและผลประโยชน์อื่นที่ให้แก่กรรมการและผู้บริหารระดับสูงตั้งแต่รองผู้จัดการใหญ่ขึ้นไป
  โดยต้องมีหลักเกณฑ์ที่ชัดเจน โปร่งใส

  ทั้งนี้ เพื่อเสนอให้คณะกรรมการธนาคารพิจารณาอนุมัติ
  และส่งนโยบายดังกล่าวให้ธนาคารแห่งประเทศไทยได้เมื่อทวงถาม

  2. คัดเลือกและเสนอชื่อบุคคลที่มีคุณสมบัติเหมาะสม เพื่อดำรงตำแหน่งต่าง ๆ ดังต่อไปนี้
  เพื่อเสนอต่อคณะกรรมการธนาคาร

  (1) กรรมการ

  (2) กรรมการในคณะกรรมการชุดย่อยต่าง ๆ
  ที่ได้รับมอบหมายอำนาจหน้าที่และความรับผิดชอบโดยตรงจากคณะกรรมการธนาคาร

  (3) ผู้บริหารระดับสูงตั้งแต่รองผู้จัดการใหญ่ขึ้นไป

3. ดูแลให้คณะกรรมการธนาคารมีขนาดและองค์ประกอบที่เหมาะสมกับองค์กร
รวมถึงมีการปรับเปลี่ยนให้สอดคล้องกับสภาพแวดล้อมที่เปลี่ยนแปลงไป
โดยคณะกรรมการธนาคารประกอบด้วยบุคคลที่มีความรู้ความสามารถและประสบการณ์ในด้านต่าง ๆ

4. ดูแลให้กรรมการและผู้บริหารระดับสูงตั้งแต่รองผู้จัดการใหญ่ขึ้นไปของธนาคาร
ได้รับผลตอบแทนที่เหมาะสมกับหน้าที่และความรับผิดชอบที่ตนมีต่อธนาคาร
โดยกรรมการที่ได้รับมอบหมายให้มีหน้าที่และความรับผิดชอบเพิ่มขึ้น
ได้รับค่าตอบแทนที่เหมาะสมกับหน้าที่และความรับผิดชอบที่ได้รับมอบหมายนั้น

5.
กำหนดแนวทางการประเมินผลงานของกรรมการและผู้บริหารระดับสูงตั้งแต่รองผู้จัดการใหญ่ขึ้นไป
เพื่อพิจารณาปรับผลตอบแทนประจำปี โดยได้คำนึงถึงหน้าที่ความรับผิดชอบ
และความเสี่ยงที่เกี่ยวข้อง
รวมถึงให้ความสำคัญกับการเพิ่มมูลค่าของส่วนของผู้ถือหุ้นในระยะยาวประกอบการพิจารณาประเมินผลด้วย

6.  เปิดเผยรายงานการดำเนินงานของคณะกรรมการสรรหาและกำหนดค่าตอบแทน
    ไว้ในรายงานประจำปีของธนาคาร

  การประชุมของคณะกรรมการสรรหาและกำหนดค่าตอบแทน

คณะกรรมการสรรหาและกำหนดค่าตอบแทนกำหนดให้มีการประชุมร่วมกันเพื่อพิจารณาเรื่องต่าง ๆ
ตามที่ได้รับมอบหมายอย่างน้อยปีละ 2 ครั้ง โดยในปี 2548
คณะกรรมการสรรหาและกำหนดค่าตอบแทนมีการประชุมรวม 5 ครั้ง

  การรายงานของคณะกรรมการสรรหาและกำหนดค่าตอบแทน

คณะกรรมการสรรหาและกำหนดค่าตอบแทนมีหน้าที่รายงานการดำเนินงานของคณะกรรมการสรรหาและกำหนดค่าตอบแทนต่อคณะกรรมการธนาคาร
และจัดทำรายงานการกำหนดค่าตอบแทน ทั้งนี้ โดยแสดงไว้ในรายงานประจำปีของธนาคาร

(ง) คณะกรรมการบริหารความเสี่ยง

  วัตถุประสงค์

เพื่อปฏิบัติหน้าที่กำกับดูแลในเรื่องการบริหารความเสี่ยงให้เป็นไปอย่างมีระบบและต่อเนื่อง
มีประสิทธิภาพและประสิทธิผล
เกิดประโยชน์สูงสุดและเป็นไปตามแผนกลยุทธ์ของธนาคารและนโยบายบริหารความเสี่ยงโดยรวม

  องค์ประกอบและคุณสมบัติของคณะกรรมการบริหารความเสี่ยง

คณะกรรมการบริหารความเสี่ยง มีจำนวน 5 ท่าน ประกอบด้วย กรรมการที่ไม่เป็นผู้บริหาร 3
ท่านและผู้บริหารของธนาคาร 2 ท่าน ดังมีรายชื่อต่อไปนี้

1.  นายสิงห์ ตังทัตสวัสดิ์ ประธานกรรมการบริหารความเสี่ยง กรรมการที่ไม่เป็นผู้บริหาร

2.  นายอมร จันทรสมบูรณ์ กรรมการบริหารความเสี่ยง กรรมการที่ไม่เป็นผู้บริหาร

3.  นายชาญ โสภณพนิช กรรมการบริหารความเสี่ยง กรรมการที่ไม่เป็นผู้บริหาร

4.  นายสุวรรณ แทนสถิตย์ กรรมการบริหารความเสี่ยง ผู้บริหาร

5.  นายอายุสม์ กฤษณามระ กรรมการบริหารความเสี่ยง ผู้บริหาร

  อำนาจหน้าที่ของคณะกรรมการบริหารความเสี่ยง

1. กำหนดนโยบายเพื่อเสนอต่อคณะกรรมการของธนาคาร
เพื่อพิจารณาในเรื่องของการบริหารความเสี่ยงโดยรวม ซึ่งต้องครอบคลุมถึงความเสี่ยงที่สำคัญ เช่น
ความเสี่ยงด้านเครดิต ความเสี่ยงจากตลาด ความเสี่ยงด้านสภาพคล่อง ความเสี่ยงด้านปฏิบัติการ
และความเสี่ยงที่มีผลกระทบต่อชื่อเสียงของกิจการ เป็นต้น

2. วางกลยุทธ์ให้สอดคล้องกับนโยบายการบริหารความเสี่ยง โดยสามารถประเมินติดตาม
และดูแลปริมาณความเสี่ยงของธนาคารให้อยู่ในระดับที่เหมาะสม

3. ทบทวนความเพียงพอของนโยบายและระบบการบริหารความเสี่ยง
โดยรวมถึงความมีประสิทธิผลของระบบและการปฏิบัติตามนโยบายที่กำหนด

4.
ให้ข้อเสนอแนะในสิ่งที่ต้องดำเนินการปรับปรุงแก้ไขต่อคณะกรรมการธนาคารเพื่อให้สอดคล้องกับนโยบายและกลยุทธ์ที่คณะกรรมการธนาคารกำหนด

  การประชุมของคณะกรรมการบริหารความเสี่ยง

คณะกรรมการบริหารความเสี่ยง กำหนดให้มีการประชุมร่วมกันเพื่อพิจารณาเรื่องต่าง ๆ
ตามที่ได้รับมอบหมายอย่างน้อย 3 เดือนต่อครั้ง โดยในปี 2548 คณะกรรมการบริหารความเสี่ยง
มีการประชุมรวม 5 ครั้ง

การรายงานของคณะกรรมการบริหารความเสี่ยง

คณะกรรมการบริหารความเสี่ยงมีหน้าที่รายงานการดำเนินงานของคณะกรรมการบริหารความเสี่ยงต่อคณะกรรมการธนาคาร

  (จ) คณะกรรมการจัดการ

ในการดำเนินกิจการให้เป็นไปตามนโยบายและเป้าหมายที่กำหนดไว้
ธนาคารจัดให้มีคณะกรรมการจัดการ ซึ่งประกอบด้วย กรรมการผู้จัดการใหญ่ รองผู้จัดการใหญ่
และผู้ช่วยผู้จัดการใหญ่ที่รับผิดชอบสายงานธุรกิจหลัก โดยมีหน้าที่ความรับผิดชอบ ดังนี้

1. พิจารณาและ/หรือดำเนินการตามแนวนโยบายที่ได้รับจากคณะกรรมการบริหาร
หรือกรรมการผู้จัดการใหญ่

  2. พิจารณาและตรวจสอบเป้าหมายและแผนงานในด้านต่าง ๆ ดังต่อไปนี้ คือ :-

(1) สินเชื่อ เงินฝาก และธุรกิจต่าง ๆ ของธนาคาร

(2) การขยายงานสาขาทั้งในและต่างประเทศ

(3) การตลาด และการพัฒนาบริการใหม่

  (4) การบริหารการเงินและการค้าเงินตราต่างประเทศ รวมทั้งการบริหารเงินกองทุน
  สภาพคล่องทางการเงิน อัตราดอกเบี้ย และค่าธรรมเนียม

(5) การพัฒนาศักยภาพทางเทคโนโลยีของธนาคาร

(6) การบริหารและพัฒนาบุคลากร

(7) การบริหารงบประมาณลงทุน และงบประมาณด้านอื่น ๆ ของธนาคาร

3. พิจารณาและติดตามผลงานของหน่วยงานต่าง ๆ
ของธนาคารให้เป็นไปตามเป้าหมายและแผนงานในข้อ 2

4. กำหนดแนวนโยบายในด้านต่าง ๆ เพื่อนำเสนอคณะกรรมการบริหารพิจารณา

5. พิจารณาระบบงาน กระบวนการทำงาน และระบบการบริหารงาน
เพื่อเสนอแนะการแก้ไขปรับปรุงให้เหมาะสมและทันสมัย เช่น

  - ระบบงานสาขา และระบบการส่งมอบบริการให้ลูกค้า

  - ระบบงานด้านสินเชื่อ

  - ระบบงานด้านธุรกิจต่าง ๆ ของธนาคาร

  - ระบบการปฏิบัติงานของหน่วยงานในสำนักงานใหญ่

  - ระบบข้อมูลและสารสนเทศ

  - ระบบการพัฒนาและบริหารทรัพยากรบุคคล

  6. บริหารการสื่อความภายในธนาคาร ให้ถูกต้องเหมาะสมและทั่วถึง
  เพื่อสร้างระบบการทำงานเป็นทีม

7. บริหารการสื่อความกับบุคคลภายนอก รวมถึงการบริหารงานโฆษณา
และประชาสัมพันธ์ของธนาคาร เพื่อส่งเสริมการประกอบการของธนาคาร

8. พิจารณาโครงการและการบริการ
ตลอดจนแนวทางการบริหารและกลยุทธ์ทางธุรกิจที่เป็นเรื่องใหม่ เพื่อนำเสนอคณะกรรมการบริหาร

  (7) ความขัดแย้งทางผลประโยชน์

ธนาคารได้ให้ความสำคัญกับการพิจารณาเรื่องที่เกิดหรืออาจเกิดความขัดแย้งทางผลประโยชน์
หรือรายการที่เกี่ยวโยงกันหรือรายการระหว่างกัน
และมีการดำเนินการตามหลักการกำกับดูแลกิจการที่ดี ตลอดจนข้อกำหนดและหลักเกณฑ์ของทางการ
ในกรณีที่ธนาคารต้องพิจารณาเรื่องที่เกิดหรืออาจเกิดความขัดแย้งทางผลประโยชน์
หรือรายการที่เกี่ยวโยงกัน หรือรายการระหว่างกัน กรรมการ
ผู้ที่มีส่วนเกี่ยวข้องต้องไม่เข้าร่วมการพิจารณาอนุมัติรายการนั้น นอกจากนี้
จะไม่มีการกำหนดเงื่อนไขใดที่มีลักษณะพิเศษไปจากปกติเพื่อกรรมการผู้ที่มีส่วนเกี่ยวข้อง

กรรมการและผู้บริหารระดับสูงต้องรายงานการเปลี่ยนแปลงการถือหุ้นของธนาคารต่อสำนักงานคณะกรรมการกำกับหลักทรัพย์และตลาดหลักทรัพย์และแจ้งให้ธนาคารทราบภายใน
3 วันทำการนับจากวันที่มีการเปลี่ยนแปลงการถือหุ้น

นอกจากนี้ ธนาคารได้กำหนดหลักเกณฑ์ในการดูแลเรื่องการใช้ข้อมูลภายใน
โดยได้เผยแพร่ให้พนักงาน ผู้บริหาร
และกรรมการธนาคารได้ทราบและให้ถือปฏิบัติเป็นการทั่วไปแล้ว เช่น ข้อห้ามสำหรับกรรมการ
ผู้บริหาร และผู้ที่เกี่ยวข้องกับการจัดทำงบการเงิน ทำการซื้อหรือขาย หรือเสนอซื้อเสนอขาย
หรือชักชวนให้บุคคลอื่นซื้อหรือขาย หรือเสนอซื้อหรือเสนอขายหุ้นของธนาคารในช่วงเวลา 1
เดือนก่อนการประกาศงบการเงินรายไตรมาส จนถึงครบ 3
วันหลังจากการประกาศงบการเงินรายไตรมาสนั้น เป็นต้น

  (8) จริยธรรมธุรกิจ

ธนาคารเชื่อมั่นว่า
การมีหลักปฏิบัติเกี่ยวกับจรรยาบรรณและจริยธรรมธุรกิจเป็นพื้นฐานที่สำคัญในการเสริมสร้างและยกระดับการกำกับดูแลกิจการที่ดี
ธนาคารจึงได้กำหนดหลักปฏิบัติเกี่ยวกับจรรยาบรรณและจริยธรรมธุรกิจ สำหรับกรรมการ ผู้บริหาร
พนักงานและลูกจ้างไว้แล้ว โดยถือเป็นการประมวลความประพฤติในทางที่ดีงาม
เพื่อรักษาและส่งเสริมเกียรติคุณและชื่อเสียงอันดีของธนาคาร
หลักปฏิบัติเกี่ยวกับจรรยาบรรณและจริยธรรมธุรกิจที่กำหนดไว้เป็นลายลักษณ์อักษรนี้
ได้รับความเห็นชอบจากคณะกรรมการธนาคารแล้ว ทั้งนี้
ธนาคารได้เผยแพร่หลักปฏิบัติดังกล่าวให้กรรมการ ผู้บริหารและพนักงานทราบและถือปฏิบัติ
อีกทั้งยังได้มีการมอบหมายให้ผู้บังคับบัญชาทุกระดับชั้นมีหน้าที่สอดส่องดูแลและส่งเสริมให้มีการปฏิบัติตามหลักปฏิบัติที่กำหนด
รวมทั้งการปฏิบัติตนเป็นแบบอย่างที่ดี

 (9) การถ่วงดุลของกรรมการที่ไม่เป็นผู้บริหาร 

ณ สิ้นเดือนธันวาคม 2548 คณะกรรมการของธนาคารมีจำนวน 17 ท่าน โดยมี

กรรมการอิสระ 4 ท่าน คือ พลเรือเอก ประเจตน์ ศิริเดช หม่อมเจ้ามงคลเฉลิม ยุคล นายคนึง
ฦๅไชย และ นายโกวิทย์ โปษยานนท์

กรรมการที่เป็นผู้บริหาร 6 ท่าน คือ นายโฆสิต ปั้นเปี่ยมรัษฎ์ นายชาติศิริ โสภณพนิช นายเดชา
ตุลานันท์ นายธรรมนูญ เลากัยกุล นายธีระ อภัยวงศ์ และนายประสงค์ อุทัยแสงชัย

กรรมการที่ไม่เป็นผู้บริหาร 7 ท่าน คือ นายชาตรี โสภณพนิช นายสถาพร กวิตานนท์ นายวิระ
รมยะรูป นายปิติ สิทธิอำนวย นายอมร จันทรสมบูรณ์ นายชาญ โสภณพนิช และนายสิงห์ ตังทัตสวัสดิ์

อนึ่ง ในปี 2548 ได้มีกรรมการอิสระลาออก 1 ท่าน ซึ่งธนาคารยังมิได้มีการแต่งตั้งกรรมการใหม่

กรรมการอิสระ หมายถึง กรรมการที่ไม่มีธุรกิจ
หรือการงานที่เกี่ยวข้องกับธนาคารอันอาจมีผลต่อการตัดสินใจโดยอิสระของตน
และมีความเป็นอิสระตามหลักเกณฑ์ ดังต่อไปนี้

1. ถือหุ้นไม่เกินร้อยละศูนย์จุดห้าของทุนชำระแล้วของธนาคาร บริษัทในเครือ บริษัทร่วม
หรือบริษัทที่เกี่ยวข้อง ทั้งนี้ ให้นับรวมถึงหุ้นที่ถือโดยผู้ที่เกี่ยวข้องด้วย

2. ไม่เป็นกรรมการที่เป็นผู้บริหารของธนาคาร บริษัทในเครือ บริษัทร่วม หรือบริษัทที่เกี่ยวข้อง
หรือ ผู้ถือหุ้นรายใหญ่ของธนาคาร รวมทั้งไม่เป็นลูกจ้าง
หรือพนักงานที่ได้รับเงินเดือนประจำจากธนาคาร บริษัทในเครือ บริษัทร่วม หรือบริษัทที่เกี่ยวข้อง
หรือผู้ถือหุ้นรายใหญ่ของธนาคาร นอกจากนี้ ต้องไม่เป็นที่ปรึกษาที่ได้รับเงินเดือนประจำจากธนาคาร
บริษัทในเครือ บริษัทร่วม หรือผู้ถือหุ้นรายใหญ่ของธนาคาร ทั้งนี้
ต้องไม่มีผลประโยชน์หรือส่วนได้เสียดังกล่าวมาแล้วเป็นเวลาไม่น้อยกว่า 1 ปี

3.
ไม่มีผลประโยชน์หรือส่วนได้เสียไม่ว่าทางตรงหรือทางอ้อมทั้งในด้านการเงินและการบริหารงานในธนาคาร
บริษัทในเครือ บริษัทร่วม หรือผู้ถือหุ้นรายใหญ่ของธนาคาร ทั้งนี้
ต้องไม่มีผลประโยชน์หรือส่วนได้เสียดังกล่าวมาแล้วเป็นเวลาไม่น้อยกว่า 1 ปี

4. ไม่เป็นผู้ที่เกี่ยวข้องหรือญาติสนิทของผู้บริหารระดับสูง หรือผู้ถือหุ้นรายใหญ่ของธนาคาร

กรรมการที่เป็นผู้บริหาร หมายถึง กรรมการที่มีส่วนร่วมในการบริหารงานให้แก่ธนาคารเต็มเวลา
และรับผลตอบแทนจากธนาคารเป็นประจำทุกเดือนในรูปของเงินเดือน
หรือผลตอบแทนอื่นที่เปรียบเสมือนเงินเดือน

กรรมการที่ไม่เป็นผู้บริหาร หมายถึง
กรรมการที่ไม่เข้าเงื่อนไขของกรรมการอิสระและไม่ถือเป็นกรรมการที่เป็นผู้บริหาร

กรรมการธนาคารที่ผ่านการอบรมหลักสูตร Directors Certification Program
จากสมาคมส่งเสริมสถาบันกรรมการบริษัทไทย ได้แก่ นายโฆสิต ปั้นเปี่ยมรัษฎ์ นายปิติ สิทธิอำนวย
นายอมร จันทรสมบูรณ์ นายชาติศิริ โสภณพนิช นายธีระ อภัยวงศ์ นายสิงห์ ตังทัตสวัสดิ์ พลเรือเอก
ประเจตน์ ศิริเดช นายธรรมนูญ เลากัยกุล และหม่อมเจ้ามงคลเฉลิม ยุคล
สำหรับกรรมการธนาคารที่ได้รับการอบรมหลักสูตร Director Accreditation Program ได้แก่
นายชาตรี โสภณพนิช นายสถาพร กวิตานนท์ นายวิระ รมยะรูป นายคนึง ฦๅไชย และนายโกวิทย์
โปษยานนท์

(10) การรวม หรือแยกตำแหน่ง

ธนาคารกำหนดให้มีการแยกกันระหว่างตำแหน่งและบทบาทของบุคคลผู้ดำรงตำแหน่งประธานกรรมการธนาคารในฐานะเป็นผู้นำฝ่ายนโยบาย
กับตำแหน่งและบทบาทของบุคคลผู้ดำรงตำแหน่งประธานกรรมการบริหารในฐานะเป็นผู้นำฝ่ายบริหาร

 ค่าตอบแทนกรรมการและผู้บริหาร

ธนาคารได้กำหนดนโยบาย หลักเกณฑ์
และวิธีการกำหนดค่าตอบแทนของกรรมการและผู้บริหารเพื่อให้เหมาะสมกับหน้าที่และความรับผิดชอบที่ได้รับมอบหมาย
โดยได้คำนึงถึงปัจจัยต่าง ๆ ได้แก่
อัตราและจำนวนผลตอบแทนของธุรกิจสถาบันการเงินชั้นนำของประเทศและของภูมิภาค
อัตราและจำนวนผลตอบแทนของบริษัทจดทะเบียนชั้นนำในประเทศ หน้าที่ ความรับผิดชอบ
และความเสี่ยงที่เกี่ยวข้อง ตลอดจนผลการปฏิบัติงานของคณะกรรมการธนาคาร
และคณะผู้บริหารระดับสูง ผลประกอบการของธนาคาร และสภาพแวดล้อมทางธุรกิจ
รวมถึงปัจจัยอื่นที่อาจมีผลกระทบต่อธุรกิจธนาคารหรือภาวะเศรษฐกิจโดยรวม

ค่าตอบแทนของกรรมการธนาคารในปี 2548 เป็นไปตามหลักเกณฑ์ดังกล่าวข้างต้น
โดยอยู่ในระดับและสัดส่วนที่เทียบเคียงได้กับธนาคารพาณิชย์อื่นในประเทศโดยคำนึงถึงขนาดของสินทรัพย์ของธนาคาร
ทั้งนี้ คณะกรรมการสรรหาและกำหนดค่าตอบแทนได้พิจารณาถึงความสมเหตุสมผลของค่าตอบแทนแล้ว
และได้รายงานไว้ในรายงานประจำปี 2548 นี้
สำหรับรายละเอียดค่าตอบแทนกรรมการเป็นรายบุคคลได้แสดงไว้แล้วในหัวข้อ ข้อมูลทั่วไป

 (12) การประชุมคณะกรรมการ

คณะกรรมการธนาคารมีการประชุมอย่างสม่ำเสมอ
โดยทั่วไปจะกำหนดให้มีการจัดประชุมเป็นประจำทุก 2 เดือน
และอาจมีการเรียกประชุมเพิ่มเติมตามความจำเป็น ในการประชุมแต่ละครั้ง ฝ่ายจัดการจัดข้อมูล
เอกสารอ้างอิง และรายละเอียดเพื่อใช้ประกอบการพิจารณาให้แก่คณะกรรมการทุกท่าน
และในระหว่างการประชุม
ประธานกรรมการธนาคารได้ให้เวลาแก่กรรมการในการพิจารณาเรื่องที่นำเสนอแต่ละวาระอย่างรอบคอบ
รวมทั้งเปิดโอกาสให้กรรมการอภิปรายปัญหาสำคัญ และซักถาม
ตลอดจนแสดงความคิดเห็นอย่างอิสระ เพื่อให้กรรมการธนาคารสามารถปฏิบัติหน้าที่ได้อย่างเต็มที่

ในปี 2548 ธนาคารมีการประชุมคณะกรรมการต่าง ๆ
โดยมีสรุปการเข้าร่วมประชุมของกรรมการแต่ละท่าน ดังนี้

หน่วย : จำนวนครั้งที่เข้าร่วมประชุมในปี 2548

+------------+---------+----------+----------+-----------+-----------+
| รา         |         | คณะกรรมก | คณ       | คณะก      | คณะกร     |
| ยชื่อกรรมการ |         | ารธนาคาร | ะกรรมการ | รรมการสรร | รมการบริหา |
|            |         |          |          | หาและกำหน | รความเสี่ยง |
|            |         | ประชุมรวม | ตรวจสอบ  | ดค่าตอบแทน |           |
|            |         |          |          |           | ประชุมรวม  |
|            |         | 11 ครั้ง   | ประชุมรวม | ประชุมรวม  |           |
|            |         |          |          | 5 ครั้ง     | 5 ครั้ง     |
|            |         |          | 12 ครั้ง   |           |           |
+============+=========+==========+==========+===========+===========+
| 1. นายชาตรี | โสภณพนิช | 11       |          |           |           |
+------------+---------+----------+----------+-----------+-----------+
| 2.         | กวิตานนท์ | 11       |          | 4         |           |
| นายสถาพร   |         |          |          |           |           |
+------------+---------+----------+----------+-----------+-----------+
| 3.         | ศิริเดช   | 11       | 12       |           |           |
| พลเรือเอก   |         |          |          |           |           |
| ประเจตน์    |         |          |          |           |           |
+------------+---------+----------+----------+-----------+-----------+
| 4. นายโฆสิต | ปั้น      | 11       |          |           |           |
|            | เปี่ยมรัษฎ์ |          |          |           |           |
+------------+---------+----------+----------+-----------+-----------+
| 5. นายคนึง  | ฦๅไชย   | 11       | 12       |           |           |
+------------+---------+----------+----------+-----------+-----------+
| 6. นายวิระ  | รมยะรูป  | 11       |          |           |           |
+------------+---------+----------+----------+-----------+-----------+
| 7. นายปิติ   | ส       | 10       |          |           | 3**       |
|            | ิทธิอำนวย |          |          |           |           |
+------------+---------+----------+----------+-----------+-----------+
| 8.         | ก       | 6*       |          |           |           |
| นายดำรงค์   | ฤษณามระ |          |          |           |           |
+------------+---------+----------+----------+-----------+-----------+
| 9.         | โสภณพนิช | 11       |          |           |           |
| นายชาติศิริ   |         |          |          |           |           |
+------------+---------+----------+----------+-----------+-----------+
| 10. นายชาญ | โสภณพนิช | 8        |          |           | 3         |
+------------+---------+----------+----------+-----------+-----------+
| 11. นายอมร | จัน      | 11       |          | 5         | 5         |
|            | ทรสมบูรณ์ |          |          |           |           |
+------------+---------+----------+----------+-----------+-----------+
| 12.        | ตุลานันท์  | 11       |          |           |           |
| นายเดชา    |         |          |          |           |           |
+------------+---------+----------+----------+-----------+-----------+
| 13.        | เลากัยกุล | 10       |          |           |           |
| นายธรรมนูญ  |         |          |          |           |           |
+------------+---------+----------+----------+-----------+-----------+
| 14. นายธีระ | อภัยวงศ์  | 11       |          |           |           |
+------------+---------+----------+----------+-----------+-----------+
| 15.        | อ       | 8        |          |           |           |
| นายประสงค์  | ุทัยแสงชัย |          |          |           |           |
+------------+---------+----------+----------+-----------+-----------+
| 16.        | ยุคล     | 11       | 12       |           |           |
| หม่อมเ      |         |          |          |           |           |
| จ้ามงคลเฉลิม |         |          |          |           |           |
+------------+---------+----------+----------+-----------+-----------+
| 17.        | โ       | 9        |          | 5         |           |
| นายโกวิทย์   | ปษยานนท์ |          |          |           |           |
+------------+---------+----------+----------+-----------+-----------+
| 18. นายสิงห์ | ต       | 10       |          |           | 2**       |
|            | ังทัตสวัสดิ์ |          |          |           |           |
+------------+---------+----------+----------+-----------+-----------+

หมายเหตุ * นายดำรงค์ กฤษณามระลาออกจากการเป็นกรรมการธนาคารเมื่อวันที่ 29 กรกฎาคม
2548 โดยได้เข้าร่วมประชุมคณะกรรมการธนาคารทุกครั้งในขณะที่ดำรงตำแหน่งดังกล่าว

** นายสิงห์ ตังทัตสวัสดิ์ ได้รับการแต่งตั้งเป็นประธานคณะกรรมการบริหารความเสี่ยง เมื่อวันที่
23 สิงหาคม 2548 แทนนายปิติ สิทธิอำนวย ซึ่งขอลาออกจากการเป็นกรรมการบริหารความเสี่ยง
ทั้งนี้ นายสิงห์ ตังทัตสวัสดิ์
ได้เข้าร่วมประชุมคณะกรรมการบริหารความเสี่ยงทุกครั้งนับตั้งแต่ได้รับการแต่งตั้ง

นอกจากนี้ กรรมการธนาคารได้มีการประเมินผลการปฏิบัติงานของคณะกรรมการธนาคาร
ซึ่งครอบคลุมถึงการประเมินผลงานของกรรมการผู้จัดการใหญ่และประธานกรรมการบริหารเป็นรายปี
การประเมินผลการปฏิบัติงานดังกล่าว มีขึ้นเพื่อให้มีการพิจารณาทบทวน
ประมวลข้อคิดเห็นในประเด็นต่าง ๆ ที่เกี่ยวข้องกับการดำเนินงานของธนาคาร
และการปฏิบัติหน้าที่ของคณะกรรมการอันจะก่อให้เกิดการพัฒนาการกำกับดูแลกิจการ ทั้งนี้
ธนาคารได้จัดทำแบบประเมินผลการปฏิบัติงานของคณะกรรมการธนาคาร
ซึ่งกรรมการแต่ละท่านเป็นผู้กรอกแบบประเมิน
และนำผลการประเมินที่ได้ไปพิจารณาในที่ประชุมคณะกรรมการธนาคาร

(13) ระบบการควบคุมและการตรวจสอบ

ธนาคารได้ดำเนินมาตรการในด้านต่าง ๆ เพื่อสร้างมาตรฐานของระบบการควบคุม
ให้เป็นที่ยอมรับโดยทั่วไป โดยกำหนดให้มีคณะกรรมการและหน่วยงานต่าง ๆ ทำหน้าที่ดังนี้

1. คณะกรรมการตรวจสอบ
มีหน้าที่และความรับผิดชอบในการสอบทานให้ธนาคารมีการรายงานทางการเงินอย่างถูกต้องและเปิดเผยอย่างเพียงพอ
สอบทานให้ธนาคารมีระบบการควบคุมและการตรวจสอบที่เพียงพอเหมาะสมและมีประสิทธิผล
โดยสอบทานร่วมกับผู้สอบบัญชีและเจ้าหน้าที่ตรวจสอบ
และพิจารณาทบทวนงานของสายตรวจสอบและควบคุม

2. สายตรวจสอบและควบคุม มีหน้าที่และความรับผิดชอบหลักในการตรวจสอบหน่วยงานในธนาคาร
โดยครอบคลุมถึงการตรวจสอบระบบงาน ข้อมูล และการปฏิบัติงาน ทั้งนี้
ภายใต้การกำกับดูแลของคณะกรรมการตรวจสอบ

3. หน่วยงานกำกับดูแล
มีหน้าที่และความรับผิดชอบในการให้ความชัดเจนเกี่ยวกับกฎข้อบังคับของทางราชการ
ตลอดจนกำกับดูแลให้ธนาคารมีการปฏิบัติงานที่ถูกต้องตามกฎหมาย และกฎระเบียบของหน่วยงานต่าง
ๆ ที่เกี่ยวข้อง

ในเรื่องการบริหารความเสี่ยง
ธนาคารได้ให้ความสำคัญในเรื่องการดูแลควบคุมบริหารความเสี่ยงต่าง ๆ ที่อาจเกิดขึ้นกับธนาคาร
โดยถือปฏิบัติตามแนวทางและนโยบายการบริหารความเสี่ยงที่ธนาคารแห่งประเทศไทยแนะนำให้ธนาคารพาณิชย์ถือปฏิบัติ
โดยได้จัดตั้ง คณะกรรมการบริหารความเสี่ยง
ซึ่งมีหน้าที่หลักในการกำหนดนโยบายการบริหารความเสี่ยงโดยรวม
เพื่อเสนอต่อคณะกรรมการธนาคาร
ตลอดจนกำกับดูแลและติดตามการบริหารความเสี่ยงให้เป็นไปตามนโยบายที่กำหนด

ในการปฏิบัติงานประจำเกี่ยวกับการบริหารสินทรัพย์และหนี้สินของธนาคาร
เพื่อบริหารให้ความเสี่ยงด้านตลาดอันเนื่องมาจากการเปลี่ยนแปลงของอัตราดอกเบี้ย
อัตราแลกเปลี่ยน รวมถึงการเปลี่ยนแปลงของราคาต่าง ๆ อยู่ในระดับที่ยอมรับได้
และมีความผันผวนน้อยที่สุด ฝ่ายจัดการได้จัดตั้ง คณะกรรมการบริหารสินทรัพย์และหนี้สิน
เป็นผู้ดำเนินการ ซึ่งประกอบด้วยผู้บริหารจากหน่วยงานต่างๆ ที่เกี่ยวข้อง

(14) รายงานของคณะกรรมการ

คณะกรรมการธนาคารเป็นผู้รับผิดชอบในการจัดให้มีการทำรายงานทางการเงินของธนาคารและบริษัทย่อย
และมอบหมายให้คณะกรรมการตรวจสอบทำหน้าที่ดูแลให้รายงานทางการเงินของธนาคารตรงต่อความเป็นจริง
และเชื่อถือได้ตามมาตรฐานการบัญชีที่รับรองทั่วไป
ซึ่งคณะกรรมการตรวจสอบได้จัดทำรายงานแสดงความเห็นไว้ในรายงานประจำปีแล้ว

(15) ความสัมพันธ์กับผู้ลงทุน

ธนาคารให้ความสำคัญกับการเปิดเผยสารสนเทศที่สำคัญของธนาคาร
รายงานข้อมูลทางการเงินและข้อมูลทั่วไป รวมทั้งรายงานประจำปี
โดยได้เผยแพร่ข้อมูลข่าวสารดังกล่าวเพื่อให้ผู้ลงทุน
และผู้ที่เกี่ยวข้องได้รับทราบผ่านช่องทางและสื่อการเผยแพร่ข้อมูลต่าง ๆ ได้แก่
การจัดส่งข้อมูลให้แก่ผู้ถือหุ้นทางไปรษณีย์ การแถลงข่าวหรือเผยแพร่ข่าวสารผ่านสื่อมวลชน
รวมทั้งสื่อการเผยแพร่ข้อมูลของตลาดหลักทรัพย์แห่งประเทศไทย การพบปะกับนักวิเคราะห์หลักทรัพย์
ตลอดจนการเผยแพร่ข้อมูลในเว็บไซต์ของธนาคาร
ซึ่งธนาคารได้ระบุถึงวิธีการติดต่อและเจ้าหน้าที่ผู้รับผิดชอบที่ทำหน้าที่ติดต่อสื่อสารกับผู้ลงทุนไว้ในเว็บไซต์ดังกล่าวแล้ว

9.5 การดูแลเรื่องการใช้ข้อมูลภายใน

ได้กล่าวไว้ในหัวข้อความขัดแย้งทางผลประโยชน์และการดูแลเรื่องการใช้ข้อมูลภายใน ตามข้อ 9.4
การกำกับดูแลกิจการ - รายงานการปฏิบัติตามหลักการการกำกับดูแลกิจการที่ดี

9.6 บุคลากร

1.  การบริหารทรัพยากรบุคคล

ในท่ามกลางการแข่งขันทางธุรกิจที่ทวีความเข้มข้นขึ้นทุกขณะเช่นในปัจจุบัน
ธนาคารยิ่งตระหนักถึงความสำคัญของบุคลากร
ซึ่งเป็นหนึ่งในปัจจัยหลักที่ทำให้ธนาคารกรุงเทพประสบความสำเร็จอย่างโดดเด่น
ธนาคารจึงถือเป็นภารกิจหลักที่จะมุ่งสร้างสิ่งแวดล้อมการทำงานที่ส่งเสริมให้บุคลากรของธนาคารสามารถปฏิบัติหน้าที่ได้เต็มศักยภาพและสร้างความก้าวหน้าในอาชีพของแต่ละบุคคล

ธนาคารได้ปรับปรุงกระบวนการจัดรับบุคลากรและการปฐมนิเทศให้มีประสิทธิผล
อีกทั้งพัฒนาและปรับปรุงหลักสูตรการฝึกอบรมสำหรับบุคลากรให้สอดคล้องกับปรัชญาขององค์กรที่มุ่งส่งเสริมให้บุคลากรพัฒนาตนเองอย่างต่อเนื่องสู่ศักยภาพสูงสุดของแต่ละบุคคล
กระตุ้นให้บุคลากรเกิดความใฝ่รู้และมีการพัฒนาความก้าวหน้าอย่างต่อเนื่อง พร้อมกันนั้น
ยังได้จัดการฝึกอบรมสำหรับผู้บริหารในระดับต่างๆ เพื่อเพิ่มทักษะและเทคนิคการบังคับบัญชา
โดยเสริมทักษะในการสื่อสารอย่างมีประสิทธิผล ไปจนถึงการให้คำชี้แนะและติชมอย่างสร้างสรรค์

นอกจากนั้น ธนาคารยังได้ปลูกฝังแนวคิดและปรับปรุงระบบการบริหารผลการปฏิบัติงาน
เพื่อส่งเสริมให้พนักงานและผู้บริหาร
มีการวางแผนการทำงานโดยคำนึงถึงเป้าหมายสูงสุดทางธุรกิจขององค์กร
ควบคู่กับการติดตามและวัดผลสัมเร็จของงาน ตลอดจนเพิ่มระดับความท้าทายของงานอย่างต่อเนื่อง
ทั้งในด้านตัวบุคคลและหน่วยงาน

ณ วันที่ 31 ธันวาคม 2548 ธนาคารมีพนักงานทั้งสิ้น 18,904 คน เป็นพนักงานในประเทศ จำนวน
18,265 คน และเป็นพนักงานในต่างประเทศ จำนวน 639 คน
สายทรัพยากรบุคคลมีหน้าที่ดูแลงานด้านการบริหารพนักงานของธนาคาร โดยมีการแบ่งเป็น 3
หน่วยงานหลักดังนี้

1.  งานกำหนดนโยบายและกลยุทธการบริหารบุคคล
    เป็นหน่วยงานที่รับผิดชอบการกำหนดนโยบายและวางระบบเกี่ยวกับค่าตอบแทน
    การสรรหาและการจัดรับ การบริหารประสิทธิภาพการปฏิบัติงาน
    และการเรียนรู้เพื่อพัฒนาบุคลากร

2.  งานปฏิบัติการทรัพยากรบุคคล เป็นหน่วยงานที่รับผิดชอบปฏิบัติการด้านการบริหารบุคคลทั้งหมด
    รวมถึงปฏิบัติการด้านค่าตอบแทน ด้านบริการสุขภาพ ด้านข้อมูลและประวัติ
    และด้านระเบียบวินัยและแรงงานสัมพันธ์

3.  งานบริหารทรัพยากรบุคคล
    เป็นหน่วยงานที่รับผิดชอบในการให้การสนับสนุนกับหน่วยงานธุรกิจในเรื่องที่เกี่ยวกับการบริหารทรัพยากรบุคคล
    รวมถึงในเรื่องการบริหารประสิทธิภาพพนักงาน การพัฒนาและเตรียมผู้บริหาร
    การพัฒนาบุคลากร และการวางแผนกำลังคน

    1.  นโยบายในการพัฒนาพนักงาน

ธนาคารมีนโยบายที่จะพัฒนางานที่สำคัญ 3 ด้าน คือ การสรรหา การเพิ่มประสิทธิภาพการปฏิบัติงาน
และการพัฒนาพนักงาน

การสรรหา ได้พัฒนาระบบการสรรหาและคัดเลือกพนักงาน โดยนำ Competency Model
มาเป็นหลักในการพิจารณาคัดเลือก และพัฒนาทักษะการสัมภาษณ์เชิงพฤติกรรมให้กับหัวหน้างาน
เพื่อทำให้การคัดเลือกสรรหา ได้ผู้สมัครที่มีคุณลักษณะตรงกับงานที่จัดรับ
เพื่อเพิ่มประสิทธิภาพการจัดรับ

การเพิ่มประสิทธิภาพการปฏิบัติงาน ยกระดับความสามารถของหัวหน้างาน
ในการบริหารผลงานให้เต็มศักยภาพ โดยใช้ Competency Model ของตำแหน่งงาน
เป็นเป้าหมายในการพัฒนาตนเอง และพัฒนาความสามารถของหัวหน้างาน ในการบริหารทีมงาน
ให้การสนับสนุนและพัฒนาความสามารถในการตั้งเป้าหมายที่ชัดเจน
ทำให้หัวหน้างานมีแผนธุรกิจเพื่อใช้ในการบริหารผลงานได้อย่างเต็มประสิทธิภาพ

การพัฒนาพนักงาน สร้างระบบการพัฒนาศักยภาพพนักงาน โดยจัดทำหลักสูตรหลักของธนาคาร
(Core Curriculum) และเส้นทางการพัฒนา (Learning Path)
นอกจากนั้นมีการจัดทำโครงการเรียนรู้ในที่ทำงาน (Work Based Learning)
โดยเริ่มใช้กับศูนย์ปฏิบัติการเอกสารและพิธีการสินเชื่อลูกค้าธุรกิจรายใหญ่ พัฒนาศูนย์ความรู้
เพื่อเป็นช่องทางในการเรียนรู้ทางไกล
ทำให้หัวหน้างานเห็นภาพรวมของการพัฒนาความสามารถของพนักงานได้ชัดเจน ตลอดจน
เพิ่มโอกาสพนักงานได้เข้าถึงการพัฒนาได้ด้วยตนเอง
สำหรับการพัฒนาความสามารถของพนักงานศักยภาพสูง ได้จัดทำโปรแกรมการพัฒนาอย่างเป็นระบบ
มีความต่อเนื่อง 3 ปี ตาม Competency Model
เป็นการสร้างโอกาสให้พนักงานศักยภาพสูงประสบความสำเร็จในหน้าที่การงาน

2.  จำนวนพนักงานทั้งหมดและจำนวนพนักงานในสายงานหลัก ณ 31 ธันวาคม 2548

+---+-----------------------------------------------+-----------------+
|   |   หน่วยงาน                                     | จำนวนพนักงาน     |
+---+-----------------------------------------------+-----------------+
| 1 |   เจ้าหน้าที่บริหารระดับสูง                          | 8               |
| . |                                               |                 |
+---+-----------------------------------------------+-----------------+
| 2 |   สายประธานกรรมการบริหาร                       | 87              |
| . |                                               |                 |
+---+-----------------------------------------------+-----------------+
| 3 |   สายตรวจสอบและควบคุม                          | 278             |
| . |                                               |                 |
+---+-----------------------------------------------+-----------------+
| 4 |   กิจการธนาคารนครหลวง                          | 5,035           |
| . |                                               |                 |
+---+-----------------------------------------------+-----------------+
| 5 |   กิจการธนาคารต่างจังหวัด                         | 5,590           |
| . |                                               |                 |
+---+-----------------------------------------------+-----------------+
| 6 |   กิจการการเงินธนกิจ                             | 245             |
| . |                                               |                 |
+---+-----------------------------------------------+-----------------+
| 7 |   กิจการธนาคารต่างประเทศ                        | 708             |
| . |                                               |                 |
+---+-----------------------------------------------+-----------------+
| 8 |   ผลิตภัณฑ์และบริการ                              | 457             |
| . |                                               |                 |
+---+-----------------------------------------------+-----------------+
| 9 |   ปฏิบัติการ                                     | 3,385           |
| . |                                               |                 |
+---+-----------------------------------------------+-----------------+
| 1 |   สนับสนุนและอำนวยการ                           | 3,111           |
| 0 |                                               |                 |
| . |                                               |                 |
+---+-----------------------------------------------+-----------------+
|   |                                               |                 |
+---+-----------------------------------------------+-----------------+
|   |                                               |                 |
+---+-----------------------------------------------+-----------------+
|   |                                               |                 |
+---+-----------------------------------------------+-----------------+
|   |                                               |                 |
+---+-----------------------------------------------+-----------------+
|   |                                               |                 |
+---+-----------------------------------------------+-----------------+
|   |   จำนวนพนักงานรวมทั้งธนาคาร                      | 18,904          |
+---+-----------------------------------------------+-----------------+

  9.6.4 ผลตอบแทนที่ให้กับพนักงาน

ในปี 2548 ธนาคารได้ให้ค่าตอบแทนพนักงานทั้งหมดในรูปของเงินเดือน ค่าจ้าง โบนัส
เงินสมทบเข้ากองทุนสำรองเลี้ยงชีพ ค่ารักษาพยาบาล ค่าฝึกอบรม ค่าประกันสังคม เงินสงเคราะห์
และเงินอื่น ๆ รวม 9,829 ล้านบาท

ธนาคารได้กำหนดระดับโบนัสขั้นต่ำไว้ที่ร้อยละ 1.75
ของเงินเดือนประจำเดือนสำหรับพนักงานทั่วไป และมีโบนัสส่วนเพิ่มเป็นกรณี
โดยพิจารณาจากผลงานของบุคคล และของหน่วยงาน
โดยธนาคารจะพิจารณาจากความสามารถในการทำรายได้ ความรับผิดชอบ ทัศนคติ ความคิดริเริ่ม
และการทำงานเป็นทีมของแต่ละบุคคล ทั้งนี้ ธนาคารไม่ได้กำหนดโบนัสขั้นต่ำสำหรับผู้บริหาร
และธนาคารไม่มีข้อผูกพันการแบ่งกำไรกับพนักงาน

ในด้านสวัสดิการเมื่อพนักงานเกษียณอายุ ปัจจุบันธนาคารมีโครงการบำเหน็จสำหรับพนักงาน
ซึ่งจะมีผลเฉพาะกับพนักงานที่จะเกษียณอายุภายในปี 2548
และมีโครงการกองทุนสำรองเลี้ยงชีพซึ่งธนาคารได้จัดตั้งมาตั้งแต่ปี 2531
ธนาคารและพนักงานมีการนำส่งเงินสมทบกองทุนดังกล่าวดังนี้ ธนาคารสมทบในอัตราร้อยละ 5.0
และพนักงานสมทบในอัตราร้อยละ 3.0 หรือ 5.0 ของเงินเดือน
และผู้บริหารมีการนำส่งเงินสมทบกองทุนดังกล่าวในอัตราร้อยละ 5.0 ของเงินเดือน นอกจากนี้
ในช่วงตั้งแต่ปี 2543 ธนาคารได้มีการเสนอโครงการเกษียณอายุก่อนกำหนด โดยมีค่าใช้จ่ายในปี
2543 ปี 2544 ปี 2545 ปี 2546 และปี 2547 จำนวน 553 ล้านบาท 320 ล้านบาท 200
ล้านบาท 130 ล้านบาท และ 74 ล้านบาท ตามลำดับ สำหรับค่าชดเชยการเลิกจ้าง
ธนาคารได้กำหนดไว้ตามกฎหมายแรงงานซึ่งมีอัตราสูงสุดเท่ากับอัตรา 10 เท่าของเงินเดือน
ซึ่งในช่วง 3 ปีที่ผ่านมา เงินชดเชยการเกษียณอายุรวมค่าชดเชยการเลิกจ้าง
คิดเป็นสัดส่วนประมาณร้อยละ 1.0 ของค่าใช้จ่ายพนักงานรายปี

ในช่วง 3 ปีที่ผ่านมา ธนาคารมีการเจรจากับสหภาพแรงงานธนาคารกรุงเทพ
และสหภาพแรงงานผู้บังคับบัญชาเป็นระยะ ๆ ในประเด็นที่เกี่ยวข้องกับค่าจ้างและสิทธิประโยชน์ต่าง
ๆ

รายงานของคณะกรรมการสรรหาและกำหนดค่าตอบแทน

เรียน ท่านผู้ถือหุ้น

คณะกรรมการสรรหาและกำหนดค่าตอบแทน มีจำนวน 3 ท่าน ทุกท่านไม่ได้เป็นผู้บริหารของธนาคาร
และประธานกรรมการสรรหาและกำหนดค่าตอบแทนมีคุณสมบัติเป็นกรรมการอิสระ
คณะกรรมการชุดปัจจุบันได้รับการแต่งตั้งจากคณะกรรมการธนาคารให้ดำรงตำแหน่งต่ออีกวาระหนึ่งจากวันที่
7 พฤศจิกายน 2548 จนถึงวันที่ 6 พฤศจิกายน 2550 เพื่อให้ปฏิบัติหน้าที่ได้อย่างต่อเนื่อง

คณะกรรมการสรรหาและกำหนดค่าตอบแทนได้ปฏิบัติหน้าที่ในด้านการสรรหาบุคคลที่มีคุณสมบัติเหมาะสมในการดำรงตำแหน่งกรรมการธนาคาร
ผู้บริหารระดับสูงตั้งแต่รองผู้จัดการใหญ่ขึ้นไป และกรรมการในคณะกรรมการชุดย่อยต่าง ๆ
ที่ได้รับมอบหมายอำนาจหน้าที่และความรับผิดชอบโดยตรงจากคณะกรรมการธนาคาร
รวมทั้งทำหน้าที่กำหนดค่าตอบแทนของกรรมการธนาคารและผู้บริหารระดับสูงตั้งแต่รองผู้จัดการใหญ่ขึ้นไปด้วย
เพื่อเสนอต่อคณะกรรมการธนาคาร โดยในระหว่างปี 2548
คณะกรรมการสรรหาและกำหนดค่าตอบแทนได้มีการประชุมทั้งสิ้น 5 ครั้ง

ในการสรรหากรรมการธนาคาร กรรมการในคณะกรรมการชุดย่อยต่าง ๆ
และผู้บริหารระดับสูงตั้งแต่รองผู้จัดการใหญ่ของธนาคาร
คณะกรรมการสรรหาและกำหนดค่าตอบแทนได้พิจารณาโดยคำนึงถึงคุณสมบัติ ความรู้ ความสามารถ
ทักษะ ประสบการณ์ ความเชี่ยวชาญที่หลากหลาย และภาวะผู้นำ
ตลอดจนวิสัยทัศน์และทัศนะคติที่ดีต่อองค์กรอันเป็นประโยชน์ต่อการดำเนินกิจการของธนาคาร ทั้งนี้
ในการสรรหากรรมการธนาคารนั้น ยังต้องคำนึงถึงขนาด
จำนวนและองค์ประกอบของคณะกรรมการธนาคารที่เหมาะสม เพื่อส่งเสริมการกำกับดูแลกิจการที่ดี
และให้การบริหารจัดการเป็นไปอย่างมีประสิทธิภาพ
ตลอดจนสอดคล้องกับข้อกำหนดของทางการและสภาพแวดล้อมที่เปลี่ยนแปลงไป

สำหรับการกำหนดค่าตอบแทนของคณะกรรมการและผู้บริหารระดับสูงดังกล่าว
คณะกรรมการสรรหาและกำหนดค่าตอบแทนได้พิจารณาให้มีความเหมาะสมกับภาระหน้าที่
ความรับผิดชอบที่ได้รับมอบหมาย และผลการปฏิบัติงานตลอดจนความเสี่ยงที่เกี่ยวข้อง
โดยคำนึงถึงผลประกอบการ และสภาพแวดล้อมทางธุรกิจของธนาคาร
รวมถึงปัจจัยที่อาจมีผลกระทบต่อธุรกิจธนาคารหรือภาวะเศรษฐกิจโดยรวม

ณ วันที่ 31 ธันวาคม 2548 คณะกรรมการธนาคารประกอบด้วย กรรมการอิสระ 4 ท่าน
กรรมการที่ไม่เป็นผู้บริหาร 7 ท่าน และกรรมการที่เป็นผู้บริหาร 6 ท่าน
โดยมีประธานกรรมการธนาคารเป็นผู้นำฝ่ายนโยบาย ประธานกรรมการบริหารเป็นผู้นำฝ่ายบริหาร
สำหรับค่าตอบแทนของกรรมการและผู้บริหารที่แสดงไว้ในหัวข้อผลประโยชน์ตอบแทนของคณะกรรมการและผู้บริหารปี
2548 นั้น คณะกรรมการสรรหาและกำหนดค่าตอบแทนเห็นว่ามีความเหมาะสมแล้ว ทั้งนี้
ค่าตอบแทนดังกล่าวได้ผ่านการพิจารณาและได้รับความเห็นชอบจากคณะกรรมการธนาคารแล้ว

(โกวิทย์ โปษยานนท์)

ประธานคณะกรรมการสรรหาและกำหนดค่าตอบแทน

22 กุมภาพันธ์ 2549